Dáctilo (zooloxía)

miniatura|250px|Tentáculo da lura Illex illecebrosus co dáctilo tentacular distal.

En zooloxía, denomínase dáctilo a dúas estruturas corporais presentes en senllos grupos de invertebrados:

 Crustáceos 
En moitos crustáceos o dáctilo é o segmento terminal do seus apéndices torácicos. En certos casos, como nos decápodos, o dáctilo, canda o propodio, forma a quela ou pinza. Nos decápodos comestíbeis, o dáctilo coñécese popularmente como uña.

 Cefalópodos 
Nos cefalópodos o dáctilo é a porción final dos brazos ou raxos. É estreito e, a miúdo, está caracterizado pola colocación asimétrica das ventosas e pola ausencia dunha membrana de protección dorsal.

 Etimoloxía e nome científico 
O termo dáctilo procede do grego antigo δάκτυλος dáktylos, "dedo". Na linguaxe científica internacional, denomínase coa súa adaptación ao latín científico, dactylus, que é tamén o nome desta estrutura en inglés, idioma que non adapta os nomes científicos latinos.

 Véxase tamén 
 Outros artigos 
 Quela
 Pata (artrópodos)
 Ventosa (zooloxía)

Categoría:Anatomía animal
Categoría:Termos zoolóxicos